Erasmus+ (2014-2020) promoviše nekoliko tipova mobilnosti:

1. Studentska mobilnost u svrhu studijskog boravka (SMS)
2. Studentska mobilnost u svrhu obavljanja stručne prakse (SMP)
3. Mobilnost nastavnog osoblja (STA) i
4. Mobilnost nenastavnog osoblja (STT).

**UPUTSTVO ZA STUDENTE**

**za mobilnost u svrhu obavljanja stručne prakse (SMP)**

**OPŠTI DEO**

Visoka poslovna škola strukovnih studija u Novom Sadu raspisuje konkurse za izbor studenata kojima će biti dodeljena stipendija (novčana sredstva) za obavljanje stručne prakse u inostranim ustanovama.

Mesto za obavljanje stručne prakse studenti mogu da pronađu preko posredničkih agencija, samoinicijativno ili uz pomoć Kancelarije za međunarodnu saradnju i projekte.

Pre odlaska na inostranu ustanovu/preduzeće student mora da dogovori priznavanje mobilnosti, u dogovoru sa profesorom koji je zadužen za sprovođenje stručne prakse i osobljem Kancelarije za međunarodnu saradnju i projekte.

Obaveze studenta su definisane ugovorom o obavljanju stručne prakse.

**KO MOŽE DA SE PRIJAVI NA KONKURS**

Na konkurs mogu da se prijave studenti osnovnih, specijalističkih i master studija. Studenti moraju da imaju zadovoljavajuće znanje stranog jezika na kom će se održavati stručna praksa.

**VISINA NOVČANOG IZNOSA STIPENDIJE**

Mesečni iznos novčanih sredstava koji se dodeljuje studentima varira u zavisnosti od visine troškova života programske zemlje u koju student planira da ode.

Studenti ne mogu da budu korisnici stipendije ukoliko je njihov boravak u inostranstvu paralelno finansiran iz drugih sredstava EU. Nacionalne ili lokalne stipendije koje student prima, ne smatraju se dvostrukim finansiranjem.

Studenti koji se prijave i zadovolje sve uslove konkursa, a ne uđu u krug stipendiranih studenata, mogu da odu na razmenu o sopstvenom trošku. Za njih važe ista pravila kao i za Erasmus+ studente koji primaju stipendiju.

**DODATNA NOVČANA SREDSTVA ZA ODREĐENE KATEGORIJE STUDENATA**

Posebne kategorije studenata imaju pravu da prime uvećan iznos stipendije za mobilnost u svrhu obavljanja stručne prakse. U posebne kategorije studenata spadaju:

1. Studenti sa invaliditetom;
2. Studenti slabijeg socioekonomskog statusa.

Studenti koji spadaju u navedene kategorije, uz prijavu treba da dostave dokumenta (koja su propisana uslovima konkursa) koja potvrđuju da pripadaju nekoj od navedenih kategorija.

**KRITERIJUMI ZA ODABIR KANDIDATA**

Rangiranje i odabir kandidata kojima će biti dodeljena stipendija za mobilnost u svrhu studijskog boravka vrši **Kancelarija za međunarodnu saradnju i projekte**, na osnovu sledećih kriterijuma:

* Prosek ocena kandidata,
* Znanje stranog jezika na kom se izvodi stručna praksa,
* Znanje engleskog jezika (pismeno i usmeno),
* Motivaciono pismo,
* Intervju,

Prednost imaju kandidati koji za vreme studija nisu učestvovali u programima mobilnosti.

**POSTUPAK PRIJAVE:**

Obaveza studenta koji se prijavljuje za mobilnost u svrhu studijskog boravka je:

1. Da ispuni i dostavi prijavu u naznačenom roku. Napomena: ne preporučuje se dostava prijave zadnji dan. Prijava se može preuzeti na web stranici Škole. Prijavu dostaviti na e-mail adresu:???
2. Da ispunjenu prijavu odštampa, svojeručno potpiše i zajedno sa ostalom navedenom dokumentacijom preda Kancelariji za međunarodnu saradnju i projekte, **do navedenog roka.**

**Uz prijavu, neophodno je priložiti:**

* CV na srpskom jeziku;
* Motivaciono pismo na engleskom jeziku;
* Pismo preporuke na engleskom jeziku;
* Prepis dosad položenih ispita, ocena i ESPB bodova na srpskom jeziku (zatražiti u studentskoj službi);
* Fotokopiju lične karte, indeksa i važećeg pasoša (obavezno proveriti vreme isteka pasoša);
* Za studente sa invaliditetom i studente slabijeg socioekonomskog statusa: pored navedenog, neophodno je dostaviti dokumentaciju koja dokazuje neki od navedenih statusa. Dokumenti koje je neophodno dostaviti, propisani su uslovima konkursa.

Nepotpune i prijave i prijave predate nakon isteka propisanog roka neće biti uzete u razmatranje.

**POSTUPAK IZBORA KANDIDATA**

Postupak izbora kandidata odvija se u dva kruga:

1. krug – administrativna provera prijava

2. krug – testiranje i odabir kandidata/kandidatkinje od strane Kancelarija za međunarodnu saradnju i projekte.

**OBJAVA REZULTATA KONKURSA**

Rezultati konkursa će biti objavljeni na web stranici Škole i biće poslati svim kandidatima koji su konkurisali na e-mail adrese koje su naveli u prijavi.

Izabrani kandidati su dužni da pre, za vreme i posle perioda trajanja mobilnosti održavaju redovan kontakt sa osobljem Kancelarije za međunarodnu saradnju i projekte, kao bi blagovremeno dobijali informacije koje su neophodne za uspešno ostvarivanje mobilnosti.

**POSTUPAK ŽALBE**

Protiv odluke o odabiru kandidata, može se podneti pismena žalba Kancelariji za međunarodnu saradnju i projekte, u roku od 8 dana od objave rezultata konkursa.

**ZAVRŠNE NAPOMENE**

Izabrani kandidati/kandidatkinje su dužni da se pre odlaska i po povratku sa inostrane ustanove pridržavaju propisane procedure (o kojoj će biti obavešteni) i da blagovremeno dostavljaju Školi svu neophodnu dokumentaciju kako bi celokupan proces mobilnosti studenata u svrhu obavljanja stručne prakse bio uspešno završen.

**DODATNA PITANJA**

Za sva dodatna pitanja odratite se Kancelariji za međunarodnu saradnju i projekte.